Z M L U V A  O  D I E L O

***na uskutočnenie stavebných prác***

***uzatvorená podľa ust. § 536 a nasl. Obchodného zákonníka***

**Čl. I.**

##### Zmluvné strany

1.1 Objednávateľ: Zaži v Trnave – Mestské kultúrne stredisko

Sídlo: Hlavná 1, 917 01 Trnava

Štatutárny orgán: Peter Cagala, riaditeľ

IČO: 53 740 408

DIČ: 2121478887

IČ DPH: nie je platca DPH

Bankové spojenie: Prima banka Slovensko, a. s.

Číslo účtu: SK31 5600 0000 0074 5580 2001

Osoby oprávnené konať vo veciach:

a)zmluvných : Mgr. Peter Cagala

b)technických : Ing. Ľuboslava Hutirová

c)technický dozor investora : Miroslav Horník

d)kontroly zhotovenia Diela

v priebehu realizácie : Ing. Ľuboslava Hutirová, Miroslav Horník

e)prevzatia diela : Ing. Ľuboslava Hutirová, Miroslav Horník

**1.2.Zhotoviteľ:**

Sídlo:

Štatutárny orgán:

IČO:

Bankové spojenie:

Číslo účtu:

Osoby oprávnené:

* vo veciach zmluvných -
* vo veciach technických –

stavbyvedúci –

**Čl. II.**

**Predmet zmluvy**

2.1 Zhotoviteľ bol identifikovaný ako úspešný uchádzač vo verejnom obstarávaní s predmetom: „Kultúrny dom Kopánka – rekonštrukcia“.

2.2 Predmetom plnenia zmluvy je záväzok Zhotoviteľa vykonať pre Objednávateľa stavbu: „Kultúrny dom Kopánka – rekonštrukcia“ (ďalej len „dielo“)

Miesto stavby: Kultúrny dom Kopánka, Ulica Ľudová 14, 917 01 Trnava podľa špecifikácie a v rozsahu určenom nasledujúcimi dokumentmi:

a) Tento dokument označený ako „Zmluva o dielo“, spolu s prílohami, ak nie sú výslovne uvedené nižšie v tomto bode;

b) Projektová dokumentácia „Kultúrny dom Kubáň – obnova sociálneho zázemia“ (cm project, s. r. o., 10/2021) spolu s jej prípadnými zmenami uskutočnenými počas verejného obstarávania zákazky, ktorá sa zadáva uzatvorením tejto Zmluvy o dielo (ďalej aj „Dokumentácia“).

Uvedené dokumenty treba chápať ako záväzné a vzájomne sa doplňujúce. V prípade rozporov medzi nimi, platí poradie ich záväznosti zostupne tak, ako sú uvedené vyššie v tomto bode.

2.3 Zhotoviteľ sa zaväzuje vykonať dielo vo vlastnom mene a na vlastnú zodpovednosť pri dodržaní kvalitatívnych a technických podmienok určených Dokumentáciou, v súlade s platnými technickými normami a všeobecne záväznými právnymi predpismi, za podmienok dohodnutých v tejto zmluve, riadne a včas zhotovené dielo odovzdať objednávateľovi.

2.4 Zhotoviteľ potvrdzuje, že sa pred uzavretím tejto zmluvy v plnom rozsahu oboznámil s rozsahom a povahou diela, ktoré má vykonať, že sú mu známe všetky technické, kvalitatívne a iné podmienky nevyhnutné k realizácii diela, že disponuje takými kapacitami a odbornými znalosťami, ktoré sú na realizáciu diela nevyhnutné a že projektová dokumentácia je dostatočným podkladom pre kompletné zhotovenie, dokončenie a sprevádzkovanie diela, a to za cenu diela ponúknutú v cenovej ponuke zhotoviteľa. Pri oboznamovaní sa s projektovou dokumentáciou a spracovaní cenovej ponuky zhotoviteľ nezistil akékoľvek nezrovnalosti, ktoré by mu bránili vykonať dielo úplné, zodpovedajúcej kvality, plne funkčné a schopné riadneho a včasného odovzdania, a to bez potreby akýchkoľvek ďalších požiadaviek na práce naviac. Cena diela odráža všetky podmienky a situácie i tie, ktoré zhotoviteľ pri zachovaní odbornej starostlivosti má predvídať.

2.5 Bez predchádzajúceho písomného súhlasu objednávateľa nemôžu byť pre realizáciu diela použité iné materiály alebo vykonané zmeny oproti projektovej dokumentácii stavby a rozpočtu.

2.6 Zhotoviteľ potvrdzuje, že sa pred uzavretím zmluvy presvedčil o všetkých okolnostiach a postupoch súvisiacich s realizáciou diela vymedzených v bodoch 2.3 a 2.4 tejto zmluvy, t. j. že sa oboznámil s areálom a objektom, na ktorom budú práce vykonávané, miestnymi okolnosťami, možnosťou zriadenia staveniska, napojenia na elektrinu, vodu a plyn a skladovacích priestorov, predpismi platnými v záujmovej lokalite a pod., a že riadne a správne vyhodnotil a ocenil všetky dodávky a práce trvalého i dočasného charakteru, ktoré sú nevyhnutné pre riadne vykonanie diela.

2.7 Zmenu diela, ktorá bude mať za následok zvýšenie ceny diela je možné vykonať iba po predchádzajúcom písomnom súhlase objednávateľa podľa dojednaní zmluvy.

2.8 Ak sa vyskytnú počas realizácie stavby nepredvídané okolnosti, z ktorých vyplynie potreba na zmenu materiálov, výrobkov, technických riešení, a pod., môžu byť realizované až po ich odsúhlasení projektantom (autorským dozorom) a objednávateľom.

2.9 Zmluvné strany sa zaväzujú, že si budú poskytovať potrebnú súčinnosť pri plnení záväzkov vyplývajúcich zo zmluvy a navzájom sa budú včas informovať o všetkých skutočnostiach potrebných pre plnenie ich záväzkov podľa zmluvy, najmä bez zbytočného odkladu vzájomne si oznamovať všetky zmeny a dôležité okolnosti, ktoré môžu mať vplyv na práva a povinnosti zmluvných strán podľa zmluvy.

**Čl. III**

**Kvalita predmetu diela**

3.1Zhotoviteľsa zaväzuje pri plnení predmetu tejto zmluvy postupovať s odbornou starostlivosťou.Dielo musí byť zhotovené v súlade s projektovou dokumentáciou stavby uvedenou v čl. 2.2., prípadne s jej písomne dohodnutými zmenami, všeobecne záväznými predpismi, platnými technickými normami a technickými predpismi výrobcov dodávaných materiálov a výrobkov a nesmie mať žiadne nedostatky brániace jeho riadnemu užívaniu.

3.2Zhotoviteľ sa zaväzuje najmä v súlade s § 47 - § 53 (všeobecné technické požiadavky na výstavbu) zák. č. 50/1976 Zb. (stavebný zákon) v znení neskorších predpisov na zabezpečenie realizácie predmetu zmluvy použiť len výrobky vhodné pre daný druh stavby.

3.3Zhotoviteľ sa zaväzuje preukázať potrebné vlastnosti zmesí, výrobkov, materiálov, technologických a iných zariadení pre stavbu.

**Čl. IV**

### Cena diela

4.1Cena za vykonanie diela podľa tejto zmluvy je určená, na základe cenovej ponuky resp. rozpočtu predloženého dodávateľom v maximálnej celkovej výške:

***.................................................... EUR ( s DPH)***

*slovom: (...................................................................................................................)*

## Cena bez DPH ............................................... EUR; DPH 20 %. ...................................EUR

*(Pozn.: Verejný obstarávateľ si vyhradzuje právo redukovať rozsah predmetu zákazky pred uzavretím zmluvy v závislosti na výške poskytnutého nenávratného finančného príspevku z fondov EÚ a uzatvoriť zmluvu len na časť predmetu zákazky podľa finančných možností verejného obstarávateľa.*

4.2 Cena za dielo je dohodnutá ako pevná. Rozpočet, na základe ktorého bola cena dohodnutá, je záväzný a úplný a tvorí prílohu č. 1 k tejto zmluve.

4.3 Cena za dielo zahrňuje všetky náklady zhotoviteľa pri vykonávaní diela podľa tejto zmluvy. Cena diela zahŕňa aj všetky náklady zhotoviteľa pri všetkých prácach potrebných pre zabezpečenie všetkých potrebných dokumentov, dielenskej dokumentácie a pod., energetického certifikátu stavby, dokladov, atestov, správ a inej potrebnej dokumentácie vrátane nákladov na médiá, ochranné pomôcky a všetkej dokumentácie potrebnej pre vydanie povolenia užívania stavby, a všetky ostatné povolenia súvisiace s predmetom diela podľa požiadaviek príslušných orgánov štátnej správy, samosprávy a objednávateľa, bez ohľadu na to, či tieto práce, dodávky, služby a výkony nutné pre zhotovenie diela boli obsiahnuté v projektovej dokumentácii. V cene diela sú obsiahnuté tiež dopravné náklady a všetky náklady súvisiace s uskutočnením predmetu zmluvy, najmä náklady na vybudovanie, prevádzku, údržbu, vypratanie a vyčistenie zariadenia staveniska, vrátane nákladov vynaložených na spracovanie „plánu organizácie výstavby“ vrátane koordinačnej situácie, v ktorom bude podrobne vymedzená hranica staveniska, určený vjazd a výjazd pre stavebnú dopravnú techniku aj s dopravnými trasami so zohľadnením nenarušenia prevádzky pozemných komunikácií a uvedený spôsob zaistenia BOZP a PO, nákladov na východzie revízne správy, nákladov spojených s likvidáciou všetkých vzniknutých odpadov.

4.4 V prípade zmeny sadzby DPH je možné cenu za dielo dohodnutú v Čl. IV v bode 4.1 tejto zmluvy meniť formou písomného dodatku k tejto zmluve.

4.5 V prípade vzniku doplňujúcich stavebných prác, materiálov, dodávok zariadení, nezahrnutých do zmluvy, ktorých potreba vyplynula dodatočne, z nepredvídateľných okolností a doplňujúce stavebné práce, materiály, dodávky zariadení, budú nevyhnutné na plnenie pôvodnej zmluvy, bude ich rozsah a cena prerokovaná a doriešená medzi objednávateľom a zhotoviteľom postupom v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Pre výpočet ich finančného vyjadrenia sa bude postupovať podľa bodu 4.6. Za zmeny, úpravy alebo doplnenia diela sa nepovažujú oprávnené požiadavky objednávateľa na zmenu vo vykonávaní diela, ak je dielo vykonávané v rozpore so zmluvou.

4.6 Premietnutie zmien podľa bodu 4.5 tejto zmluvy do ceny diela sa vykoná nasledovne:

4.6.1 Jednotkové ceny jednotlivých položiek rozpočtu sú pevné a nemenné. Zmeny množstiev, výmer – v prípade úpravy merných jednotiek, ak sa nemenia položky materiálov, výrobkov, konštrukcií a prác, u položiek na ktoré sú v ocenenom Výkaze výmer (rozpočte) zhotoviteľa (príloha č. 1 k zmluve) dohodnuté jednotkové ceny, sa tieto ceny uplatnia aj na zvyšné množstvá.

4.6.2 Ak je potrebné doplnenie nových položiek konštrukcií, materiálov, výrobkov a prác, ktoré ocenený Výkaz výmer (rozpočet) zhotoviteľa (príloha č. 1 k zmluve) neobsahuje, bude jednotková cena každej takejto položky tvorená individuálne, podľa reálnych opodstatnených nákladov, ktoré je možné zdokladovať (napr. kalkuláciou podľa kalkulačného vzorca, cenou podľa aktuálnych cenníkov stavebných prác znížených min. o 20%, východiskom je napr. aktuálny cenník, aktuálne ceny materiálov, výrobkov, tovarov ... a pod.), kým nedôjde k dohode zmluvných strán.

4.6.3 Dodávky a práce na diele vykonané v menšom rozsahu, ako vyplýva z rozpočtu zhotoviteľa (príloha č. l k zmluve) budú z ceny diela odpočítané v nevykonanom rozsahu.

4.7 Kvalitatívne a dodacie podmienky, za ktorých platí dohodnutá cena sú vymedzené:

4.7.1. Projektovou dokumentáciou v rozsahu uvedenom v bode 2.2

4.7.2. Podrobnou položkovou špecifikáciou ceny diela – rozpočet ( príloha č.1 k zmluve)

4.7.3. Slovenskými technickými normami, resp. európskymi,

4.7.4. Jednotlivými ustanoveniami tejto zmluvy

4.7.5. Podmienkami a ponukou zhotoviteľa uplatnenými pri uzavretí zmluvy

4.7.6. A najmä stavebným zákonom, zákonom o stavebných výrobkoch,  zákonom o štátnom skúšobníctve a súvisiacimi predpismi.

4.8 V prípade porušenia ustanovenia Čl. II. bod 2.8, prípadne bod 2.9 zmluvy zo strany zhotoviteľa nie je prípustné dohodnutú cenu diela meniť a náklady s tým spojené znáša zhotoviteľ (v tomto prípade sa neuplatní § 549 Obchodného zákonníka).

4.9Zhotoviteľ ku dňu podpisu zmluvy predloží objednávateľovi rozpočet (cenovú ponuku, ktorá bola výsledkom verejného obstarávania tejto stavby) v listinnej podobe ku každej zmluve a 1x v elektronickej forme (napr. na CD) vo formáte Microsoft Excel.

**Čl. V.**

**Čas plnenia**

5.1Zhotoviteľ sa zaväzuje vykonať (ukončiť a odovzdať) dielo v dohodnutom rozsahu a obsahu Čl. II tejto zmluvy v lehote: **6 mesiacov odo dňa účinnosti zmluvy**

Lehota začína plynúť odo dňa odovzdania staveniska, v súlade s časovým a vecným harmonogramom (Príloha č. 2 k tejto zmluve). Uvedená lehota je pre zhotoviteľa záväzná. Verejný obstarávateľ je oprávnený sa rozhodnúť, ktoré stavebné práce sa budú vykonávať ako prvé.

Časť prác v minimálnej hodnote 84 500 EUR (vlastné zdroje verejného obstarávateľa vyčlenené na realizáciu predmetu zákazky na r. 2022) požaduje verejný obstarávateľ realizovať a vyfakturovať do 20. 12. 2022.

5.2 Zhotoviteľ sa zaväzuje dielo vykonávať v termínoch uvedených v Harmonograme stavebných prác (ďalej len „Harmonogram“), ktorý tvorí prílohu č. 2 tejto Zmluvy o dielo. (pozn. Harmonogram predložený zhotoviteľom ako súčasť ponuky vo verejnom obstarávaní)**.** Harmonogram je možné meniť len s písomným súhlasom Objednávateľa.

5.3 Zhotoviteľ je povinný realizovať dielo v súlade s Harmonogramom a zodpovedá za časové aj vecné termíny realizácie prác a dodávok vrátane prác a dodávok zabezpečovaných v subdodávke. Zhotoviteľ sa zaväzuje, že s dohodnutými poddodávateľmi uzavrie také zmluvy, aby mohol plne zodpovedať za dodržanie časového postupu výstavby a kvalitu prác.

5.4. Zhotoviteľ na základe požiadavky objednávateľa, najneskôr 7 dní po predložení požiadavky, **predloží objednávateľovi v písomnej listinnej podobe vypracovanú správu o postupe prác a dodávok na diele,** vo väzbe na Harmonogram. Každé nepredloženie vyššie uvedenej správy v stanovenej lehote sa považuje za porušenie povinností zhotoviteľa a objednávateľ má právo uplatniť sankcie v zmysle Čl. IX tejto zmluvy.

5.5Zhotoviteľ je povinný bezodkladne informovať objednávateľa a urobiť zápis v stavebnom denníku o vzniku akejkoľvek skutočnosti, ktorá bráni alebo sťažuje realizáciu diela s dôsledkom omeškania s plnením etapy Harmonogramu, alebo predĺženia času plnenia podľa Harmonogramu (lehoty plnenia podľa bodu 5.1 a 5.4). Neinformovanie objednávateľa sa považuje za porušenie povinností dodávateľa a porušenie zmluvy.

5.6V prípade, že zhotoviteľ mešká s vykonaním diela, alebo jeho časti v termínoch podľa Harmonogramu, má objednávateľ právo žiadať náhradu škody a zmluvnú pokutu v zmysle tejto zmluvy.

5.7 Vprípade omeškania zhotoviteľa s plnením diela môže poskytnúť objednávateľ zhotoviteľovi dodatočnú lehotu na plnenie odsúhlasením nového časového harmonogramu a písomného dodatku k zmluve, ktorý sa po obojstrannom súhlasnom podpise zmluvných strán stane spolu s novým harmonogramom neoddeliteľnou súčasťou tejto zmluvy. Ak zhotoviteľ mešká s vykonávaním diela podľa Harmonogramu viac ako 14 dní (čo sa považuje za podstatné porušenie povinností dodávateľa a porušenie zmluvy), má objednávateľ právo od zmluvy odstúpiť. Odstúpením od zmluvy nie je dotknutý nárok na náhradu škody a zmluvnú pokutu.

5.8Ak zhotoviteľ pripraví dielo na odovzdanie pred časom plnenia dohodnutým v Čl. V bod 5.1 tejto zmluvy, objednávateľ sa zaväzuje toto dielo prevziať v ponúknutom termíne, bez nároku zhotoviteľa na finančné zvýhodnenie.

**Čl. VI**

**Platobné podmienky**

* 1. Zmluvné strany sa dohodli, že objednávateľ neposkytne preddavok na plnenie zmluvy.
  2. Zhotoviteľ podpisom zmluvy berie na vedomie, že v prípade, že predmet zmluvy je/bude spolufinancovaný z prostriedkov európskeho fondu regionálneho rozvoja v rámci Integrovaného regionálneho operačného programu 2014 – 2020 (IROP2014-2020) a zo štátneho rozpočtu, nebude uplatňovať sankcie a úroky za nedodržanie lehoty splatnosti faktúry na strane objednávateľa, ak k omeškaniu dôjde bez jeho zavinenia.
  3. Zmluvné strany sa dohodli, že objednávateľ zaplatí za realizáciu diela zhotoviteľovi dohodnutú cenu na základe čiastkových faktúr a konečnej faktúry.
  4. Zhotoviteľ môže mesačne zostaviť súpis vykonaných prác, ktoré ocení podľa položiek rozpočtu - Prílohy č. 1 tejto zmluvy. Zhotoviteľ má právo po odsúhlasení súpisu vykonaných prác a dodávok technickým a stavebným dozorom objednávateľa vystaviť čiastkovú faktúru na sumu zodpovedajúcu vykonaným prácam.
  5. Objednávateľ si vyhradzuje právo uhradiť iba zrealizované a písomne odsúhlasené práce a dodávky. Úhrada čiastkovej faktúry neznamená prevzatie príslušnej časti prác objednávateľom. Každé čiastkové plnenie sa považuje za samostatné zdaniteľné plnenie zhotoviteľa.
  6. Zhotoviteľ sa zaväzuje, že bude svoje práce vyúčtovávať overiteľným spôsobom, faktúry budú vystavené prehľadne na základe súpisu vykonaných prác písomne potvrdených technickým a stavebným dozorom objednávateľa.
  7. Konečná faktúra predstavuje celkové finančné vysporiadanie diela. Zhotoviteľovi vzniká právo vystaviť konečnú faktúru dňom podpísania protokolu o odovzdaní a prevzatí diela bez vád a nedorobkov. V konečnej faktúre budú vysporiadané všetky záväzky objednávateľa uhradiť cenu diela. Pri konečnej fakturácii budú z celkovej ceny diela odpočítané skôr zaplatené sumy z titulu  čiastkových faktúr a všetky zmluvné pokuty, ktoré zhotoviteľovi vzniknú prípadným nedodržaním zmluvných podmienok,
  8. Splatnosť faktúry je:

- 14 dní odo dňa doručenia objednávateľovi v prípade, že je hradená z vlastných zdrojov objednávateľa

- 60 dní odo dňa doručenia objednávateľovi v prípade, ak je hradená z prostriedkov EFRR a zo štátneho rozpočtu – faktúra bude uhradená po schválení Žiadosti o platbu zo strany RO pre IROP, pričom objednávateľ je povinný faktúru uhradiť zhotoviteľovi najneskôr do 5 pracovných dní od pripísania príslušnej platby na účet objednávateľa.

* 1. Faktúra musí obsahovať náležitosti daňového dokladu. Okrem toho musí obsahovať najmä:
* označenie čísla zmluvy podľa evidencie objednávateľa
* kód projektu v ITMS 2014+, ktorý poskytne objednávateľ zhotoviteľovi po podpise Zmluvy o poskytnutí nenávratného finančného príspevku

- názov diela

- celkovú cenu bez DPH

- sadzbu a výšku DPH

- celkovú cenu s DPH

- súpis skutočne vykonaných prác odsúhlasený objednávateľom

- kópiu preberacieho protokolu o odovzdaní a prevzatí diela zhotoveného bez vád, nedostatkov a nedorobkov podpísaného zmluvnými stranami, a v prípade existencie vád, nedorobkov a nedostatkov doklad preukazujúci ich odstránenie podpísaný zmluvnými stranami (v prípade konečnej faktúry).

6.10 V prípade, ak faktúra nebude mať všetky náležitosti daňového dokladu a náležitosti uvedené v bode 6.4, objednávateľ ju vráti zhotoviteľovi na doplnenie/opravenie. Oprávneným vrátením faktúry prestáva platiť pôvodná lehota splatnosti. Nová lehota splatnosti začína plynúť odo dňa doručenia doplnenej/opravenej faktúry objednávateľovi.

6.11 Nárok na zmluvnú pokutu, náhradu škody alebo inú majetkovú sankciu, ktorá vznikne podľa dojednaní v tejto zmluve objednávateľovi voči zhotoviteľovi, je objednávateľ oprávnený jednostranne započítať voči akejkoľvek splatnej alebo nesplatnej pohľadávke zhotoviteľa podľa tejto zmluvy. Zhotoviteľ je povinný takýto zápočet akceptovať.

6.12Peňažný záväzok objednávateľa zaplatiť zhotoviteľovi cenu za dielo (alebo jeho časť) platený prostredníctvom banky je splnený odpísaním sumy peňažného záväzku z bankového účtu objednávateľa v prospech bankového účtu zhotoviteľa.

**Čl. VII**

**Podmienky vykonávania diela**

7.1Objednávateľ odovzdá zhotoviteľovi kópiu oznámenia k ohláseniu stavebných úprav a **projektovú dokumentáciu** v jednom vyhotovení.

7.2 Objednávateľ je povinný sledovať obsah stavebného denníka a k zápisom v ňom uvedeným pripojiť svoje stanovisko. Ak technický dozor objednávateľa (TDI) so záznamom zhotoviteľa nesúhlasí, je povinný pripojiť k zápisu svoje vyjadrenie do 5 pracovných dní. V opačnom prípade sa predpokladá, že s jeho zápisom súhlasí. To isté platí pre námietky zhotoviteľa voči zápisom objednávateľa.

7.3 Objednávateľ je oprávnený kontrolovať vykonávanie diela na každom stupni jeho zhotovovania. Ak pri kontrole zistí, že zhotoviteľ porušuje svoje povinnosti, má právo žiadať, aby zhotoviteľ bezodkladne odstránil vady vzniknuté vadným zhotovovaním diela a ďalej ho zhotovoval riadne. V prípade, že zhotoviteľ v primeranej dobe, dohodnutej v stavebnom denníku nevyhovie týmto požiadavkám objednávateľa, považuje sa to za podstatné porušenie jeho povinností. Zápisy v stavebnom denníku obojstranne odsúhlasené stavbyvedúcim a stavebným technickým dozorom objednávateľa, investora alebo zástupcu objednávateľa nemôžu meniť túto zmluvu a nie sú dodatkom tejto zmluvy.

7.4 Objednávateľ zabezpečí financovanie zmluvných prác.

7.5 Počas realizácie zmluvného diela zabezpečí objednávateľ v prípade potreby autorský dozor projektanta.

7.6Objednávateľ zvoláva a organizuje kontrolné dni. Prijaté opatrenia na kontrolných dňoch sa stávajú pokynmi pre vykonávanie diela. Účasť zhotoviteľa, jeho stavbyvedúceho, v prípade potreby i účasť subdodávateľov na kontrolných dňoch stavby je povinná. Neúčasť sa považuje za porušenie povinností zhotoviteľa.

7.7 Objednávateľ alebo jeho zástupca má právo kedykoľvek v pracovnej dobe vyzvať zamestnancov zhotoviteľa a subdodávateľa k uskutočneniu skúšky na prítomnosť alkoholu alebo inej omamnej látky a v prípade pozitívneho výsledku resp. odmietnutia, má právo okamžite vypovedať a zakázať vstup na pracovisko dotknutému zamestnancovi Zhotoviteľa alebo jeho subdodávateľa. Okrem toho má objednávateľ právo uplatniť si u zhotoviteľa zmluvnú pokutu vo výške 1.000,- € za každý pozitívny výsledok skúšky na alkohol alebo inú omamnú látku resp. odmietnutie podrobiť sa predmetnej skúške.

7.2.8. Pri ďalšom pozitívnom výsledku kontroly na prítomnosť alkoholu alebo inej omamnej látky, má objednávateľ právo nesúhlasiť, aby táto osoba, prípadne subdodávateľ realizoval akékoľvek ďalšie práce a zhotoviteľ má za povinnosť zabezpečiť, aby k realizácií ďalších prác zo strany takejto osoby alebo subdodávateľa nedochádzalo.

**7.3 Povinnosti zhotoviteľa**

7.3.1Je povinný viest' prostredníctvom stavbyvedúceho alebo ním poverenou osobou stavebný denník, do ktorého bude zapisovať denné záznamy i všetky skutočnosti rozhodujúce pre vykonanie diela. Najmä je povinný zapisovať údaje o časovom postupe prác, ich kvalite, zdôvodnenie odchýlok vykonávaných prác od projektovej dokumentácie, počet osôb na stavbe, počet odpracovaných hodín, klimatické podmienky a pod. Stavebný denník musí byť počas realizácie diela trvale prístupný. Povinnosť viesť stavebný denník končí úspešným odovzdaním a prevzatím diela bez vád, nedorobkov a nedostatkov, resp. po ich odstránení.

7.3.2Je povinný dodržiavať pokyny dané objednávateľom počas zhotovovania diela a týkajúce sa diela.

7.3.3 Je povinný sledovať obsah stavebného denníka a k zápisom v ňom uvedeným sa písomne vyjadriť do troch pracovných dní, inak sa má za to, že s obsahom zápisu súhlasí.

7.3.4 Zhotoviteľ je povinný písomne zápisom v stavebnom denníku oznámiť objednávateľovi minimálne 3 pracovné dni vopred, že určitá časť diela je k určitému dňu pripravená na zakrytie. Ak zhotoviteľ nesplní uvedenú povinnosť, je povinný umožniť objednávateľovi vykonanie dodatočnej kontroly a znášať náklady s tým spojené. V prípade, že objednávateľ nepríde na kontrolu, na ktorú bol riadne pozvaný, môže zhotoviteľ pokračovať v realizácii diela. Ak účasť na kontrole objednávateľovi znemožní prekážka, ktorú nemohol odstrániť, môže bez zbytočného odkladu požadovať vykonanie dodatočnej kontroly, je však povinný nahradiť zhotoviteľovi náklady spôsobené oneskorením kontroly a odkrytím kontrolovaných častí diela, pokiaľ sa nepreukáže, že kontrolované časti diela boli vykonané vadne.

7.3.5 Zhotoviteľ je povinný bez zbytočného odkladu upozorniť na nevhodnú povahu alebo vady vecí, podkladov alebo pokynov daných mu objednávateľom počas vykonávania diela, ak zhotoviteľ mohol túto nevhodnosť zistiť.

7.3.6 Ak zhotoviteľ zistí skryté prekážky na mieste, kde sa má dielo zhotoviť, ktoré mu bránia zhotoviť dielo riadne a včas, je povinný ihneď takéto prekážky oznámiť objednávateľovi, a ak sa nedajú odstrániť, navrhnúť objednávateľovi zmenu diela.

7.3.7 Zhotoviteľ je povinný udržiavať na prevzatom stavenisku poriadok a čistotu  a priebežne odstraňovať odpady a nečistoty vzniknuté jeho činnosťou. Tiež je povinný udržiavať poriadok a čistotu na priľahlých komunikáciách. Ak zhotoviteľ neplní povinnosti podľa prvej alebo druhej vety tohto bodu zmluvy ani po predchádzajúcom písomnom upozornení objednávateľa, má objednávateľ právo splniť povinnosti zhotoviteľa podľa prvej alebo druhej vety tohto bodu zmluvy sám alebo pomocou tretích osôb na náklady zhotoviteľa, pričom nie je povinný upozorniť zhotoviteľa na tento postup a nie je viazaný jednotkovými cenami za podobnú činnosť, ak ich zhotoviteľ uviedol v rozpočte. Zhotoviteľovi zároveň zaniká nárok na zaplatenie prác podľa tohto bodu zmluvy, ak boli súčasťou rozpočtu. Náklady vzniknuté objednávateľovi podľa tohto bodu tohto článku zmluvy si objednávateľ môže započítať voči akejkoľvek splatnej alebo nesplatnej pohľadávke zhotoviteľa podľa tejto zmluvy.

7.3.8 Zhotoviteľ je zodpovedný za dodržiavanie bezpečnostných opatrení na stavenisku a súvisiacich lokalitách a podľa potreby zabezpečí všetky opatrenia na ochranu osôb v objekte a v jeho bezprostrednom okolí v zmysle platných predpisov.

7.3.9 Zhotoviteľ obmedzí skladovanie odpadov na stavenisku na minimum. Je povinný s odpadmi vzniknutými počas realizácie stavby nakladať v súlade so zákonom o odpadoch a s ním súvisiacich predpisov. Ku preberaciemu protokolu dohotovenej stavby doloží zmluvy a doklady o odbere odpadov na riadne povolenej skládke.

7.3.10 V prípade znečistenia komunikácií pri dovoze a odvoze stavebného materiálu na stavenisku, zabezpečí zhotoviteľ ich pravidelné čistenie.

7.3.11Zhotoviteľ je povinný zabezpečiť činnosť koordinátora BOZP na stavbe z hľadiska zaistenia bezpečnosti a ochrany zdravia pri práci v rozsahu podľa § 3 a § 6 nariadenia Vlády Slovenskej republiky č. 396/2006 Z. z. o minimálnych bezpečnostných zdravotných požiadavkách na stavbe vrátane vypracovania plánu BOZP a umiestniť na stavbe oznámenie podľa prílohy č. 1 uvedeného nariadenia v platnom znení. Zhotoviteľ počas doby výstavby v plnom rozsahu zodpovedá za bezpečnosť a ochranu zdravia osôb v priestore stavby, ktorých vstup na stavbu a pohyb v priestore je oprávnený. Pracovníkom zabezpečí ochranné pracovné pomôcky. Zhotoviteľ sa zaväzuje minimalizovať negatívne vplyvy stavebnej činnosti na okolie najmä obmedziť hlučnosť, prašnosť, emisiu, exhalátov zo spaľovacích motorov.

7.3.12Odborné práce musia byt' vykonané len pracovníkmi zhotoviteľa alebo jeho dodávateľov, majúcich príslušnú kvalifikáciu na vykonanie týchto prác. Doklad o kvalifikácii pracovníkov je zhotoviteľ povinný na požiadanie objednávateľa bezodkladne predložiť.

7.3.13 Zhotoviteľ nesmie dielo ako celok odovzdať na zhotovenie inému subjektu.

7.3.14 Zmluvné strany sa dohodli, že zhotoviteľ je povinný vykonať všetky opatrenia a činnosti potrebné na bezpečný prístup a pohyb príslušných osôb na stavenisku ako aj v akomkoľvek objekte alebo stavbe na stavenisku počas celej doby vykonávania diela.

7.3.15 Zhotoviteľ pri realizácii diela použije ochranné fólie, prípadne textílie, či papier proti znečisteniu v časti, ktorá nie je predmetom stavebných úprav tak, aby nedošlo k znehodnoteniu majetku.

7.3.16 Zhotoviteľ je povinný mať uzatvorené:

• poistenie proti poškodeniu diela, s výškou poistného krytia min. vo výške ceny predmetu zákazky s DPH,

• poistenie proti všetkým rizikám, ktoré je poistením proti strate alebo poškodeniu akéhokoľvek majetku dodaného na stavenisko Zhotoviteľom alebo jeho subdodávateľom, s výškou poistného krytia min. vo výške ceny predmetu zákazky s DPH,

• poistenie zodpovednosti tretej osoby – poistenie objektívnej zodpovednosti voči tretej strane za ublíženie na zdraví (alebo usmrtenie) alebo za poškodenie majetku tretej osoby, ktoré môže byť spôsobené počas realizácie diela, s výškou poistného krytia min. 100 000,-EUR,

• poistenie pracovníkov – poistenie zodpovednosti voči zamestnancom Objednávateľa alebo ktorejkoľvek osobe určenej verejným obstarávateľom alebo konajúcej v jeho mene v súvislosti s predmetom Zmluvy voči zamestnancom Zhotoviteľa, zamestnancom zástupcu Objednávateľa a zamestnancom subdodávateľov za ublíženie na zdraví (alebo usmrtenie), s výškou poistného krytia min. 100 000,-EUR . Tieto poistenia musia byť platné počas celej doby realizácie stavebných prác - diela podľa tejto zmluvy a Zhotoviteľ je povinný to na výzvu Objednávateľa kedykoľvek preukázať.

**Čl. VIII**

#### Odovzdanie a prevzatie diela

8.1Povinnosť vykonať dielo riadne a včas si splní zhotoviteľ jeho riadnym ukončením a odovzdaním diela podľa podmienok dohodnutých v tejto zmluve objednávateľovi, na základe protokolu o odovzdaní a prevzatí diela podľa tejto zmluvy. Ak všeobecne záväzné právne predpisy alebo technické normy určujú vykonanie skúšok osvedčujúcich dohodnuté vlastnosti stavby, musí úspešné vykonanie takýchto skúšok predchádzať odovzdaniu a prevzatiu stavby. O odovzdaní a prevzatí stavby spíšu zmluvné strany preberací protokol v 4 vyhotoveniach, 2 vyhotovenia pre každú zmluvnú stranu. Zhotoviteľ sa zaväzuje aspoň 5 pracovných dní vopred oznámiť objednávateľovi písomne presný termín, kedy bude dielo pripravené na odovzdanie. Najneskôr 3 (tri) pracovné dni pred odovzdaním a prevzatím diela predloží zhotoviteľ objednávateľovi jedno vyhotovenie dokumentácie skutočne vyhotoveného diela. Spracovanie dokumentácie skutočného stavu a jej odovzdanie v požadovanom rozsahu, aj na dátových nosičoch sa uskutoční pri odovzdaní a prevzatí diela.

8.2 Súčasne s odovzdaním diela odovzdá zhotoviteľ objednávateľovi

a) zmluvy a doklady o uložení odpadov na riadne povolenej skládke (v zmysle zákona o odpadoch),

b) projektovú dokumentáciu skutočného vyhotovenia diela v zmysle zákona č. 50/1976 Zb. (so zakreslením všetkých zmien podľa skutočného stavu vykonaných prác, vrátane geodetického zamerania skutkového vyhotovenia stavby),

1. zápisnice a osvedčenia o vykonaných skúškach použitých materiálov,
2. zápisnice o preverení prác a konštrukcií v priebehu zakrytých prác,
3. doklady o vykonaných funkčných skúškach,
4. stavebný denník.

Všetky vyššie uvedené doklady a dokumenty budú tvoriť prílohu k preberaciemu protokolu stavby. Zhotoviteľ ich odovzdá objednávateľovi v rámci preberacieho konania v prehľadnej forme, vrátane ich zoznamu. V opačnom prípade má dielo vady brániace riadnemu užívaniu diela.

8.3 Dielo má vady, ak

a) nie je vykonané v požadovanej kvalite,

b) vykazuje nedorobky, t. j. nie je vykonané v celom požadovanom rozsahu podľa zmluvy,

c) sú vady a nedostatky v predložených dokladoch a dokumentoch,

d) má právne vady v zmysle § 559 Obchodného zákonníka alebo je dielo alebo jeho časť zaťažené inými právami tretích osôb.

8.4 Ak pri preberaní jednotlivých častí diela objednávateľ zistí, že časť diela má vady, nedorobky alebo nedostatky brániace riadnemu užívaniu na daný účel, dielo neprevezme a spíše so zhotoviteľom zápis o zistených vadách, nedorobkoch alebo nedostatkoch a o spôsobe a termíne ich odstránenia. Zhotoviteľ má povinnosť odovzdať dielo po ich odstránení. Po dobu odstraňovania vád, nedorobkov alebo nedostatkov zistených pri odovzdávaní diela je zhotoviteľ v omeškaní s plnením predmetu zmluvy.

8.5 Vady, nedorobky a nedostatky, ktoré nebránia prevzatiu stavby a jej užívaniu na daný účel, budú spísané pri preberacom konaní s uvedením spôsobu a termínu ich odstránenia.

8.6Zhotoviteľ nezodpovedá za vady diela, ktoré boli spôsobené porušením povinností zo strany objednávateľa.

8.7Kritériom na účely hodnotenia spôsobu a kvality plnenia zmluvy pri vyhotovovaní referencie podľa § 12 ods. 4 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov je počet vád, nedorobkov a nedostatkov zistených počas realizácie prác a počas preberacieho konania stavby, pričom platí, že čím je menej vád, nedorobkov a nedostatkov, tým vyššie ohodnotenie zhotoviteľ v referencii získa.

**Čl. IX**

##### Sankcie

9.1Zmluvné strany sa dohodli, že v prípade, ak zhotoviteľ poruší nižšie uvedenú ktorúkoľvek povinnosť, zaväzuje sa zaplatiť objednávateľovi zmluvnú pokutu vo výške:

- 200 € za každý deň omeškania s prevzatím stavby v termíne podľa bodu 7.1.2,

- 300 € za každý deň omeškania pri neplnení svojej povinnosti odovzdať dielo riadne a včas,

- 100 € za každý aj začatý deň omeškania pri nedodržaní Harmonogramu,

- 100 € za každú vadu a každý začatý deň omeškania zhotoviteľa s odstraňovaním vady ak bude zhotoviteľ v omeškaní s odstránením vád a nedorobkov uvedených v zápise o odovzdaní a prevzatí diela, alebo ak zhotoviteľ neodstráni vady diela uplatnené objednávateľom   
v záručnej dobe v zmysle čl. X, bod 10.5 tejto zmluvy o dielo v dohodnutom termíne,

- 150 € ak zhotoviteľ vopred neoznámi objednávateľovi preukázateľnou písomnou formou zamýšľanú zmenu subdodávateľa, ktorého spoluprácu na diele deklaroval vo svojej ponuke v rámci verejného obstarávania,

- 20 € za každý deň omeškania z dôvodu neplnenia ostatných ustanovení zmluvy.

9.2Zmluvné strany sa dohodli, že uplatnením nároku na zaplatenie zmluvnej pokuty podľa predchádzajúcej vety nie je dotknuté právo dotknutej zmluvnej strany na náhradu škody, ktorá vznikla v dôsledku porušenia povinnosti porušujúcej zmluvnej strany zabezpečenej zmluvnou pokutou. Úhradu sankčnej zmluvnej pokuty je možné riešiť tiež zápočtom podľa bodu 6.6 tejto zmluvy.

9.3Zhotoviteľ je povinný plniť ktorúkoľvek povinnosť, ktorej splnenie bolo zabezpečené zmluvnou pokutou, a to aj po zaplatení zmluvnej pokuty objednávateľovi.

9.4Zhotoviteľ zodpovedá za každú škodu, ktorá vznikne nerešpektovaním platných predpisov, nariadení a taktiež za škody na stávajúcich drevinách a drevinách rastúcich v blízkosti stavby, nových alebo jestvujúcich stavebných dielach, na objektoch susediacich so stavbou a na vonkajšom vybavení, na káblových vedeniach, inžinierskych sieťach a pod. Úhradu vzniknutej prípadnej škody vo výške vymedzenej vo faktúre objednávateľa, je možné riešiť tiež zápočtom podľa bodu 6.6 tejto zmluvy.

9.5V prípade omeškania objednávateľa so zaplatením faktúry v lehote splatnosti si zhotoviteľ môže účtovať úrok z omeškania v zákonnej výške.

**Čl. X**

**Zodpovednosť za vady, záruka za kvalitu**

10.1 Zhotoviteľ zodpovedá za všetky vady, ktoré má dielo v čase odovzdania objednávateľovi a v čase plynutia záručnej doby. Zhotoviteľ zodpovedá za to, že dielo bude vyhotovené v súlade s touto zmluvou, bude mať vlastnosti dohodnuté v tejto zmluve, určené projektovou dokumentáciou, a bude zodpovedať kvalitatívnym požiadavkám stanoveným v platných technických normách.

10.2 Záručná doba na vykonané dielo, ktoré je predmetom tejto zmluvy, je **60 mesiacov**.

10.2.1Záručná doba začína plynúť dňom nasledujúcim po riadnom vykonaní diela, čo potvrdia zmluvné strany podpisom protokolu o odovzdaní a prevzatí diela a po odstránení všetkých vád, nedostatkov a nedorobkov uvedených v preberacom protokole. Na typové výrobky, zariadenia a dodávky, ktorým bol vydaný záručný list výrobcom sa záruka riadi týmto záručným listom. Zmluvné strany sa dohodli, že doba od uplatnenia práva zo zodpovednosti za vady až do odstránenia vád sa nezapočítava do záručnej doby dohodnutej podľa tohto bodu zmluvy.

10.3Zárukou preberá zhotoviteľ záväzok, že predmet diela bude počas záručnej lehoty spôsobilý na použitie na dohodnutý účel a zachová si dohodnuté vlastnosti a kvalitu.

10.4Objednávateľ sa zaväzuje, že reklamáciu vady diela uplatní písomnou formou počas trvania záručnej doby. Za písomne uplatnenú reklamáciu sa považuje aj reklamácia podaná mailovou poštou alebo faxom.

10.5Zhotoviteľ sa zaväzuje začať s odstraňovaním vád diela do 24 hodín od prijatia písomnej reklamácie a bezplatne odstrániť všetky zistené vady v čo najkratšom čase, ktorého dĺžku dohodnú zmluvné strany písomne.

10.6Ak nepristúpi zhotoviteľ k odstráneniu reklamovanej vady v lehote podľa bodu 10.5, alebo objednávateľovi oznámi, že vadu neodstráni, je objednávateľ oprávnený poveriť odstránením vady inú osobu, na náklady zhotoviteľa.

**Čl. XI**

##### Zodpovednosť za škodu

11.1 Zhotoviteľ zodpovedá za škodu/škody, ktorá/ktoré vznikne/vzniknú objednávateľovi alebo tretej osobe v dôsledku porušenia, alebo opomenutia jeho povinností, nedbalosti alebo neplnenia podmienok vyplývajúcich zo zákona, STN alebo iných noriem, alebo vyplývajúcich z tejto zmluvy. Zhotoviteľ je povinný bez zbytočného odkladu škodu finančne nahradiť. Všetky náklady s tým spojené znáša zhotoviteľ. Ak zhotoviteľ vzniknutú škodu/škody nenahradí, objednávateľ má právo vykonať jednostranný zápočet v plnej výške spôsobom podľa bodu 6.4 zmluvy.

**Čl. XII**

**Prechod vlastníctva a nebezpečenstvo škody**

12.1 Typové výrobky, stavebný materiál a zariadenia potrebné na zhotovenie diela zabezpečuje zhotoviteľ. Kúpna cena týchto vecí je súčasťou ceny podľa tejto zmluvy. Zhotoviteľ zostáva vlastníkom týchto vecí až do protokolárneho prevzatia diela objednávateľom.

12.2 Nebezpečenstvo škody na jednotlivých častiach diela, ako aj na typových výrobkoch a materiáloch potrebných na zhotovenie diela znáša zhotoviteľ až do času protokolárneho prevzatia diela objednávateľom.

12.3 Práce, ktoré zhotoviteľ vykoná odchylne od predloženej projektovej dokumentácie alebo bez príkazu objednávateľa, nebudú objednávateľom uhradené. Na požiadanie je zhotoviteľ povinný v primeranej lehote ich odstrániť, ináč po lehote stanovenej v denníku budú odstránené objednávateľom na náklady zhotoviteľa, pričom zhotoviteľ zodpovedá objednávateľovi aj za škody ktoré vzniknú z tohto dôvodu.

Nekvalitne vykonané práce na stavbe budú odstraňované na náklady zhotoviteľa.

12.4 Pri vykonávaní diela podľa tejto zmluvy prostredníctvom tretej osoby zhotoviteľ zodpovedá za škodu ako aj za vykonané práce vo vzťahu k objednávateľovi ako keby plnil sám.

**Čl. XIII**

**Využitie subdodávateľov**

13.1 Zhotoviteľ predkladá v prílohe č. 3 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa. Zhotoviteľ je povinný oznámiť Objednávateľovi akúkoľvek zmenu údajov o subdodávateľovi.

13.2Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr, je Zhotoviteľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy je zhotoviteľ povinný oznámiť Objednávateľovi akúkoľvek zmenu údajov o novom subdodávateľovi.

13.3 Povinnosti uvedené v bodoch 13.1. a 13.2. nie je Zhotoviteľ povinný plniť v prípade subdodávateľov, ktorí mu dodávajú tovary.

13.4 Zhotoviteľ je povinný byť zapísaný v registri partnerov verejného sektora. V prípade porušenia povinností zápisu do registra partnerov verejného sektora, má Objednávateľ právo odstúpiť od Zmluvy a má nárok na zmluvnú pokutu vo výške 5 000,- EUR.

**Čl. XIV.**

**Všeobecné ustanovenia**

14.1Vzájomné vzťahy zmluvných strán, ktoré nie sú upravené touto zmluvou sa riadia výzvou na predloženie ponuky a podkladmi, a až pre prípady neupravené ani v týchto dokumentoch sa riadia ustanoveniami zákona č. 513/1991 Zb. Obchodného zákonníka v znení neskorších predpisov a Občianskeho zákonníka.

**Čl. XV**

##### Odstúpenie od zmluvy

15.1Ak sa porušenie zmluvnej povinnosti zmluvnou stranou považuje v zmysle tejto zmluvy alebo v zmysle § 345 Obchodného zákonníka za podstatné porušenie povinností, môže oprávnená strana od zmluvy odstúpiť.

15.2 Odstúpením od zmluvy zmluva zaniká dňom doručenia prejavu vôle oprávnenej strany druhej zmluvnej strane.

15.3Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu spôsobenej škody a nárokov na zmluvné resp. zákonné sankcie. Po zániku zmluvy si zmluvné strany vysporiadajú vzťahy dohodou a zhotoviteľ odovzdá objednávateľovi zmluvné dielo v stave, v akom sa ku dňu odstúpenia od zmluvy nachádza. Zhotoviteľ odovzdá objednávateľovi spolu so zmluvným dielom aj:

a) zmluvy a doklady o uložení odpadov na riadne povolenej skládke (v zmysle zákona o odpadoch),

b) projektovú dokumentáciu skutočného vyhotovenia diela v zmysle zákona č. 50/1976 Zb.,

c) stavebný denník a

d) ostatnú projektovú dokumentáciu, ktorú obdržal od objednávateľa k vykonaniu diela.

Objednávateľ rozostavané zmluvné dielo v tomto stave od zhotoviteľa prevezme.

15.4O odovzdaní a prevzatí nedokončeného, rozostavaného diela spíšu poverení zástupcovia zmluvných strán preberací protokol. Protokol bude predovšetkým obsahovať tieto náležitosti:

1. - zhodnotenie rozsahu odovzdávanej časti zmluvného diela
2. - súpis odovzdávaných dokladov

- zoznam častí zmluvného diela, na ktoré zhotoviteľ poskytne objednávateľovi záruku a dĺžku jej trvania

- dátum a podpisy oprávnených zástupcov

- ocenenie vykonaných prác a dodávok, z toho osobitne sa uvedie zaplatená čiastka a zostatok k úhrade.

**Čl. XVI**

###### Záverečné ustanovenia

16.1 Na vzťahy medzi zmluvnými stranami vyplývajúce z tejto zmluvy, alebo ňou výslovne neupravené, sa vzťahujú príslušné ustanovenia Obchodného zákonníka a Občianskeho zákonníka.

16.2Neoddeliteľnou súčasťou zmluvy sú: Príloha č. 1 – rozpočet, Príloha č. 2 – harmonogram prác, Príloha č. 3 zoznam subdodávateľov a Príloha č. 4 – Potvrdenie o poistení.

16.3 Zhotoviteľ nie je oprávnený jednostranne započítať svoju pohľadávku vyplývajúcu z tejto zmluvy proti pohľadávke objednávateľa. Rovnako tak nie je zhotoviteľ oprávnený bez predchádzajúceho písomného súhlasu objednávateľa postúpiť na tretiu osobu akékoľvek nároky, ktoré mu na základe alebo v súvislosti s týmto zmluvným vzťahom vzniknú.

16.4 Zmeny a doplnky zmluvy možno uskutočniť len písomne dodatkom k tejto zmluve, inak je zmena či doplnenie neplatné. Na uzatváranie dodatkov sa vzťahujú ustanovenia zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Ak ktorákoľvek časť tejto zmluvy sa stane neplatnou, neznamená to neplatnosť celej zmluvy, ale zmluvné strany nahradia neplatnú časť novým platným znením.

16.5Zmluvné strany sa dohodli, že záväzky z tejto zmluvy prechádzajú na ich právnych nástupcov.

16.6Obe zmluvné strany svojim podpisom potvrdzujú, že si zmluvu prečítali, jej obsahu porozumeli a na základe slobodnej vôle, ju prijali a podpísali.

16.7 Zmluva je vyhotovená v troch rovnopisoch, dva pre objednávateľa a jeden pre zhotoviteľa.

16.8 Zmluva nadobúda platnosť dňom podpisu zmluvnými stranami.

16.9 Z dôvodu, že predmet zmluvy bude financovaný z prostriedkov poskytnutých na základe Zmluvy o poskytnutí nenávratného finančného príspevku (Zmluvy o NFP), bude predávajúci povinný strpieť výkon kontroly/auditu/overovania súvisiacich s dodávkou predmetu zmluvy a poskytnúť im všetku potrebnú súčinnosť, kedykoľvek počas platnosti a účinnosti Zmluvy o NFP a to oprávnenými osobami v zmysle Všeobecných zmluvných podmienok k Zmluve o NFP:

Za osoby oprávnené sa považujú:

1. Poskytovateľ a ním poverené osoby,
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
4. Orgán auditu, jeho spolupracujúce orgány a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov,
6. Orgán zabezpečujúci ochranu finančných záujmov EÚ,
7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

16.10 Zmluva je účinná dňom nasledujúcim po dni jej zverejnenia podľa ust. § 47a Občianskeho zákonníka v znení neskorších predpisov v spojení s ust. § 5a zákona č. 211/2000 Z. z. o slobode informácií v znení neskorších predpisov.

***za objednávateľa : za zhotoviteľa :***

V Trnave, dňa .......................... V …………………, dňa .............................

........................................................... .........................................................

Mgr. Peter Cagala, riaditeľ konateľ